text: Ny mødeform ser dagens lys i Kolding
  05 november 2017 kl. 19.17
  Motion er missionen i det nye firma Meet & Move, der arrangerer møder på en ny måde.
  Hele idéen til Jette Sørensens koncept stammer fra hendes mange timer foran en computerskærm.
  - Jeg har siddet på en kontorstol i rigtig mange år, og jeg har også følgerne af det, siger Jette Sørensen.
  Derfor har hun startet sin egen virksomhed, hvor hun arrangerer aktive møder. I dag holdt hun et af dem ved en boglancering i Geografisk Have i Kolding. Bogen handler om vagabonden Kim Olsen, der holder af Geografisk Have i Kolding. Derfor foregik boglanceringen som et gående møde mellem Kim Olsens yndlingssteder i haven.
  Jette Sørensens mission er at skabe mere fysisk bevægelse i vores hverdag, det er derfor, hun har trukket boglanceringen ud i Geografisk Have.
  - Vores støvsuger bliver robotter, og det bliver vores græsslåmaskine også, så den naturlige bevægelse, vi hele tiden har haft, den forsvinder mere og mere, siger Jette Sørensen.
  I dag består det aktive møde af en gåtur, men Gitte arrangerer også aktive møder med fokus på mobilitet, hvor man ikke behøver omklædning, og hvor alle kan være med.
  Jette Sørensen arbejder stadig ved sit almindelige arbejde, mens hun driver Meet & Move ved siden af.
  